《怀昔》
宋代·舒岳祥

淮海新封国，东南望止戈。
纱衣秋意早，石枕雨声多。
白露皱红枣，西风摆老荷。
昔年游万里，今日兴如何。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。